Komisjoni määrus (EÜ) nr 1252/2002,

11. juuli 2002,

uue söödalisandi ajutise lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud komisjoni määrusega (EÜ) nr 2205/2001, [2] eriti selle artikleid 3 ja 9e,

ning arvestades järgmist:

(1) Direktiiviga 70/524/EMÜ nähakse ette, et uusi söödalisandeid ja söödalisandite uusi kasutusviise võib lubada pärast vastavalt direktiivi artiklile 4 esitatud taotluse läbivaatamist.

(2) Kõnealuse direktiivi artikli 9e lõikega 1 nähakse ette, et uut söödalisandit või söödalisandi uut kasutusviisi võib ajutiselt lubada, kui direktiivi 70/524/EMÜ artikli 3a punktide b–e tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel artikli 2 punktis a osutatud viisil. Nimetatud ajutisi lubasid antakse direktiivi C lisa II osas osutatud lisandite puhul kuni neljaks aastaks.

(3) Esitatud toimiku hindamine käesoleva määruse lisas kirjeldatud konservandipreparaadi uue kasutusviisi osas näitab, et see vastab kõikidele direktiivi 70/524/EMÜ artiklis 3a sätestatud tingimustele ja seda võib lubada ajutiselt kasutada nelja aasta jooksul.

(4) Toimiku hindamine näitab, et töötajate kaitsmiseks söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega.

(5) Söötade teaduskomitee on andnud soodsa hinnangu asjaomase konservandi ohutuse kohta kõnealuses lisas kirjeldatud tingimustel.

(6) 6) Käesoleva määrusega ettenähtud meetmed on kooskõlas alalise toiduahela ja loomade tervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Konservantide rühma kuuluvat käesoleva määruse lisas loetletud preparaati lubatakse kasutada söödalisandina lisas ettenähtud tingimustel.

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. juuli 2002

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 297, 15.11.2001, lk 3.

[3] EÜT L 183, 29.6.1989, lk 1.

--------------------------------------------------

LISA

"Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Loa kehtivusaja lõpp |

täissöödas (mg/kg) | täissöödas (mg/kg) |

Konservandid

1 | Naatriumbensoaat 140 g/kg Propioonhape 370 g/kg Naatriumpropionaat 110 g/kg | Söödalisandi koostis Naatriumbensoaat: 140 g/kgPropioonhape: 370 g/kgNaatriumpropionaat: 110 g/kgVesi: 380 g/kgToimeaine Naatriumbensoaat, C7H5O2NaPropioonhape, C3H6O2Naatriumpropionaat, C3H5O2Na | Sead | — | 3000 | 22000 | Selliste terade säilitamiseks, mille niiskusesisaldus on üle 15 % | 1.8.2006 |

Lüpsilehmad | — | 3000 | 22000 | Selliste terade säilitamiseks, mille niiskusesisaldus on üle 15 % | 1.8.2006" |

--------------------------------------------------